Fontanon viscontee

El Fontanon viscontee a l'era la fontana la pussee important de Berghem in l'età de Mez, che la se troeuva in quella che l'era la piazza del mercad del lin e del pess, incoeu dedicada al Reginaldo Giuliani, apena dree a la Piazza del Dom. Al dì d'incoeu a l'è part del palazz de l'atenee di scenze letere e art del caploeugh orobegh. La gh'havaria origin de 'na fontana che gh'era sgiamò al temp di roman arent al for de Piazza Veggia, e che la serviva perchè se vendeva el pess, ma l'è stada fada su quand che governaven i Viscont: pussee de precis quand che 'l podestà a l'era el Gabri Pozzbonell e i sciori de Milan eren el Giovann e 'l Luchin Viscont, e la serviva inscì de garantì l'aqua se gh'era un assedi. Bibliografia Luigi Angelini disegni Trento Longaretti, Antiche fontane e portali di Bergamo, Bergamo, Stamperia Conti, 1964. Alter proget Wikimedia Commons el gh'ha dent imagin o alter archivi su Fontanon viscontee Vos corelade Fontana de Antescolis